Livestock

Nasjonal musikk møter lokal musikk, og spektakulære naturopplevelser skapes mellom furutrærne på Livestock. 
Livestock er en årlig festival i Nord-Østerdal med musikk og natur i fokus,i tillegg til Kalvstock - en helt egen dagsfestival for barn og barnefamilier.
Festivalen er en møteplass på tvers av generasjoner, og tilbyr spennende lokal mat og drikke. Dette serveres over to dager til et bredt og rocka konsertprogram. Her står kjente nasjonale band og lokale helter på en og samme scene.

Mellom konsertene får du luftige opplevelser og mestringsfølelse i storslått natur, på sykkel eller i klatreveggen. Festivalen arrangeres på Alvdal, hvor Tronfjell er et lite mekka for sykling. Livestock tilbyr guidede stisykkelturer, downhillsykling og shuttlesykling på fjellets fantastiske utvalg av stier. Den lette tilgangen til stiene gjør dette til et sjeldent område i norsk sammenheng.

Unike opplevelser får du også gjennom festivalens egen buldrevegg, guidet klatring og nybegynnerkurs i Trons fjellside. Livestock legger til rette for deg enten du er en erfaren eventyrer eller ønsker nybegynnerkurs med hele familien.
Vel nede igjen serveres lokalprodusert kvalitetsmat med spennende smaker fra Fjellregionen - fordi god mat og drikke er en vesentlig del av den helhetlige festivalopplevelsen. 


== Historie ==
Livestock har vokst fra å være en liten grendefest på en veranda, til en musikk- og friluftsfestival med over tusen besøkende og store nasjonale band på scenen. 
Festivalen startet for moro skyld i 2007, hvor et lokalt band lovte å spille gratis dersom det ble laget fest for fanklubben deres. På grendehusets veranda rigges det opp, og ti lokale band er klare for å innta Livestock-scena. 
I 2008 ble festivalen flyttet til Stormoen skytebane, og har siden holdt til der. Med musikk og friluftsaktiviteter fenger festivalen folk i alle aldre fra hele Fjellregionen. Bak står en gjeng ivrige, driftige og kreative ungdommer fra Alvdal og nabobygdene. 
Dette var også noe av begrunnelsen for at Livestock fikk prisen "Årets alvdøl" i 2015 - en av mange hedersbetegnelser og priser som har blitt tildelt gjengen bak festivalen. 
I løpet av vel ti år har festivalen gradvis utviklet seg og ekspandert til et unikt kulturtilbud i Fjellregionen. Lokal musikk møter nasjonal musikk, og gjennom alternative aktiviteter innen friluftsliv skapes spektakulære naturopplevelser.


== Artister ==
2021: Chris Holsten, TuVeia og Travellin Imbesils
2020: Jarle Bernhoft, Bare Fjas og Blågras
2019: Bigbang, Gåte, Di Derre, Charlie Rackstead & The Sticklesbergen Ramblers, Pom Poko, Jarle Skavhellen, Dåm, Lomsk & Alvdal Spellmannslag, Bangbang Watergun, Piknik, Senskade, Reverend Godless, Soul of a Man, Stoll, Soldiers of Anarchy, DJ Janus 4K
2018: Tempel, Raga Rockers, Berja Folk Rock, The Dogs, Nelly's Crush, Ogras, Dab, Mall Girl, Valentourettes, The Rocket Squad, Hanne Mjøen, Nova, Stein Torleif Bjella, Singled Out, Vazelina Bilopphøggers, Broken Bards, Deep End, Ask Carol
2017: Vamp, Marit Larsen, Black Debbath, Jaa9&OnklP, Spidergawd, Mowlith, Ask Carol, Frode Alnæs & Funky Fjellfolk, Hiawatha, Hans Morten Ståland, Tæladylju, Avenged Day.
2016: DumDum Boys, Oslo Ess, Comet Kid, Ida Jenshus, Halvdan Sivertsen, Lee Small & High Time, Red Mountains, Eurotrash, Maraton, Krast, Anal Bros, Broken Bards, Simen Nygård.
2015: Skambankt, The Dogs, Bjørn Eidsvåg, Jørn Hoel & The Blue Groove, Team Me, Casa Murilo, Blacksmith, Broken Bards, The Hicks, Kim André Rønningen, Glefs, Stranded, Dekka & Slekta, Tu Leen, Funky Fjellfolk, Vømmølgutan, Nonsens
2014: Oslo Ess, Bjørn Eidsvåg, OnklP og de fjerne slektningene, Johndoe, High Time, Funky Fjellfolk, Krast, Harvest, Garden Of, Maddern Mortem, Niterain, Gadarene Wine, Tuveia & Caroline Røste
2013: Oslo Ess, Odd Nordstoga & Ingebjørg Bratland, Valentourettes, Bon Scotch, Krast, Wolfram, Funky Fjellfolk, Freakshow, Withem, Simon Breivik, J. Eriksen & Flightless Bird, Anal Bros, Broken Bards, No Name, Simen Stubbe, Glefs
2012: Oslo Ess, TNT, Simen Mitlid, Hills of Elysium, Leonov, Anal Bros, Krast, Soneman Blues Band, Dark Ages, Aktiv Dødshjælp, Travellin' Imbesilles, Jet Menu Crisp, Scatchefire
2011: Simen Mitlid, Anal Bros, Hopalong Knut, Fastlane Flower, Garden Of, Generell Spesiell, Hussto, The Shame, Fort Boyard, Aktiv Dødshjælp, Rapid Fire, Dark Ages, Grasrot, DJ Janus 4K
2010: Fruits of the forest, Grasrot, Anal Bros, Glød, Electric Sheriff, Sjøhestfamilien, NIX Skabbsalve, Mikkel Revs, Alvdalskameratene, The Blitz Factory, DJ Janus 4K, Yoko Ono Experiment, Fox Butchers, Pseudo Noesis, Nefner til Haure, Risperdal
2009: The Digeridoos, A Curious Coincidence, Blacksmith, Krater, SugarKane, The Shame, Garden Of, The Human Project, Lonely Kamel, Rapid Fire
2008: Krast, Rapid Fire, The Blitz Factory, Amalee, Ikke Band, Asphyxiation, Uff Nai Na Ungdommen, George Michel Band, Hvem Spelle Bass?, Svartåsen spellemannslag, Blacksmith, Frittgående Høne


== Priser og utmerkelser ==
Månedens alvdøl, 2012
Frivillighetsprisen Arkivert 6. januar 2018 hos Wayback Machine. i Hedmark og andreplass i landsfinalen om samme pris, 2014
Årets alvdøl, 2015


== Eksterne lenker ==
Livestock sin hjemmeside
Livestock sin FacebooksideLivestock på Instagram